ZAPISNIK 6. SJEDNICE ŠKOLSKOG ODBORA

održane 15. lipnja 2015.

Prisutni: Katica Pejakić, Ljiljana Popovački Račić, Mirjana Eršek, Danijel Drviš, Marija Bažulić, Krunoslav Bajezc

Odsutni: Lidia Ilijaš (opravdala svoj izostanak)

Ostali prisutni: Eduard Kovačević-ravnatelj Škole i Vjekoslava Špoljar Kurek-tajnica Škole

Sjednica je započela u 18 sati.

Predsjednica Školskog odbora pozdravila je sve prisutne, te dala na glasovanje zapisnika sa prošle sjednice.

Zapisnik 5. sjednice jednoglasno je prihvaćen.

AD.1.

Gospođa Katica Pejakić pročitala je slijedeći:

D N E V N I R E D

1.Upisi u 1. razred

2. Organizacijski viškovi

3. Obavijest o održanim izletima

4. Davanje prava služnosti Hrvatskoj elektroprivredi za polaganje viskonaponskog kabla

5. Sajam mogućnosti

6. Razno

Dnevni red je jednoglasno prihvaćen.

Ravnetelj je rekao da su upisi u prve razrede završeni, ali ukupan broj upisanih učenika još uvijek se mijenja.

Prema upisnim podacima upisano je oko 70-tak budućih učenika prvog razreda, odnosno 4 razredna odjeljenja (2 razredna odjeljenja u Matičnoj školi, te po jedno razredno odjeljenje u Područnim školama).

AD.2.

Ravnatelj je objasnio članovima Školskog odbora, kao ćemo i ove godine imati organizacijske viškove iz nekoliko nastavnih predmeta ( u dijelu satnice), te jednu učiteljicu razredne nastave u PŠ Gornja Bistra.

Organizacijski viškovi će biti u slijedećim predmetima:

1. Engleski jezik (-6 sati u tjednom zaduženju)
2. Njemački jezik ( -8 sati u tjednom zaduženju)
3. Biologija, kemija, priroda (-2 sata u tjednom zaduženju)
4. Vjeronauk
5. Tjelesna i zdravstvena kultura

Nadalje, ravnatelj je rekao da se kolegica Žalac (učiteljica engleskog jezika) vraća s godišnjeg odmora 17.6. ove godine. Članovi su dobili liste zaposlenica engleskog jezika. Zakonom o radu propisani su kriteriji koji se prilikom prograšenja organizacijskim viškom uzimaju u obzir, a to su: trajanje radnog odnosa, dob zaposlenika i uzdržavani članovi.

Gospođa Ljiljana Popovački Račić postavila je pitanje da li bi se staž ostvaren u prosvjeti mogao također bodovati, jer smatra da ovim načinom bodovanja neki kolege koji imaju više staža u prosvjeti su u neravnopravnijem položaju.

Predsjednica Školskog odbora je predložila utvrđivanje novog načina bodovanja, Na temelju prijedloga gospođe Ljiljane Popovački Račić.

Članovi Školskog odbora utvdili su uzimajući u obzir odredbe Zakona o radu, kao i Pravilnika o kriterijima za donošenje odluke o prednosti da:

Svi zaposlenici iskazani kao rganizacijski višak boduju se prema slijedećim kriterijima:

1. DUŽINA RADNOG STAŽA
2. Za svaku godinu radnog staža u prosjveti 2 boda
3. Za svaku godinu radnog staža izvan prosjete 1 bod
4. DOB ZAPOSLENIKA

Za svaku godinu starosti 1 bod

1. SOCIJALNI UVJETI

Za svaku uzdržavanu osobu 2 boda

Također je predsjednica Školskog odbora predložila da se kao dodatak kriterijima napiše:

„Ukoliko dvojica zaposlenika imaju isti broj bodova, prednost ima zaposlenik koji ima više uzdržavanih članova.“

**Gore navedeni prijedlog predsjednice Školskog odbora, kao i utvrđeni kriteriji jednoglasno su prihvaćeni.**

AD.3.

Ravnatelj je obavijestio članove Školskog odbora da su svi jednodnevni izleti od 1. .do 8. razreda realizirani prema izvedbenim planovima i programima.

AD.5.

Ravnatelj je rekao kako se izvješće o ukupno sakupljenim materijalnim sredstvima u projektu „Marijini obroci“ nalazi na web stranicama naše Škole.

U sklopu projektnog dana u Školi su gostovala dva svećenika koja su živjela u Beninu, koji su učenicima svojim predavanjima kao i popratnim fotografijama pokušali približiviti način života u Africi.

Obzirom da pitanja i prijedloga nije bilo 6. sjednica Školskog odbora završila je u 19.50 sati.

Zapisničar: Predsjednica Školskog odbora:

Vjekoslava Špoljar Kurek,v.r. Katica Pejakić, v.r.

KLASA:602-03/15-01-8

URBROJ:238-30-07-15-02

U Poljanici Bistranskoj,16.06.2015.